Document ID: 32008D0856

DEĊIŻJONI TAL-KUMMISSJONI
tas-6 ta’ Novembru 2008
li temenda d-Deċiżjoni 2002/613/KE dwar iċ-ċentri approvati għall-ġbir tas-semen tal-porċini fil-Kanada u fl-Istati Uniti
(notifikata taħt id-dokument numru C(2008) 6473)
(Test b’relevanza għaż-ŻEE)
(2008/856/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/429/KEE tas-26 ta’ Ġunju 1990 li tistabbilixxi r-rekwiżiti tas-saħħa tal-bhejjem applikabbli għal kummerċ intra-Komunitarju u għall-importazzjonijiet tas-semen ta’ bhejjem domestiċi tal-ispeċi tal-porċini (1), u b’mod partikolari l-Artikolu 8(1) tagħha,
Billi:
(1)
Id-Deċiżjoni tal-Kummissjoni 2002/613/KE tad-19 ta’ Lulju 2002 dwar il-kondizzjonijiet għall-importazzjoni tas-semen ta’ l-annimali domestiċi tal-ispeċi tal-porċini (2) tistabilixxi lista ta’ pajjiżi terzi minn fejn l-Istati Membri għandhom jawtorizzaw l-importazzjoni tas-semen ta’ annimali domestiċi tal-ispeċi tal-porċini u lista ta’ ċentri għall-ġbir tas-semen f’dawk il-pajjiżi terzi approvati għall-esportazzjoni ta’ dan is-semen fil-Komunità.
(2)
Il-Kanada u l-Istati Uniti kienu talbu li jsiru ċerti emendi għal-lista ta’ ċentri tal-ġbir ta’ semen approvati mid-Deċiżjoni 2002/613/KE f’dak li jirrigwardja d-dħul għal dawn il-pajjiżi.
(3)
Id-Deċiżjoni 2002/613/KE għandha għalhekk tiġi emendata skont dan.
(4)
Il-miżuri pprovduti għal din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
L-Anness V tad-Deċiżjoni 2002/613/KE huwa emendat skont l-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 6 ta’ Novembru 2008.

Labels: 0
3
18
6